|  |
| --- |
| Audun Helge Nerland  |

|  |  |  |
| --- | --- | --- |
| Deres ref | Vår ref | Dato |
|  | 2020/1764-HEES | 04.02.2020 |
|  |  |  |
|  |

**GMO ansvarlig ved Det medisinske fakultet**

Arbeid med genmodifiserte organismer (GMO) ved Det medisinske fakultet er nødvendig og viktig for fakultetets virksomhet. Genteknologiloven stiller i den sammenheng en del krav til arbeidet, se: <https://lovdata.no/dokument/NL/lov/1993-04-02-38>.

I arbeidet med GMO er det viktig med gode forebyggende tiltak for å minimalisere risiko for uønskede hendelser. Kontinuerlig HMS-arbeid med gode ROS-analyser er et sentralt element i dette ved Det medisinske fakultet. I 2018 ble det utført en slik ROS-analyse knyttet til GMO-arbeid. Denne peker på god opplæring og tilgjengelig, kompetent rådgiving som viktige tiltak. Det er blant annet etablert et kurs som er obligatorisk for alle som skal arbeide med GMO.

I det videre arbeidet ønsker fakultetet å opprette en rolle som GMO-ansvarlig med følgende arbeidsoppgaver:

1. Rådgi de som skal skrive søknader/meldinger om arbeide med GMO (prosjektsøknader).
2. Samordne søknader om godkjenning av laboratorier for arbeid med GMO.
3. Påse at vi har en oppdatert database over søknader/godkjenninger av laboratorier og prosjekter.
4. Gjennomføre inspeksjoner for å etterse at laboratoriene er organisert ifølge regelverket og at arbeide (avfallsrutiner, protokollskriving etc) utføres på en tilfredsstillende måte.
5. Sørge for kursing/skolering slik som lovverket krever. På sikt lage et obligatorisk E-læringskurs om GMO-arbeid (krav om godkjenning, skriving av søknader etc).
6. Sammen med HMS-ansvarlige, sørge for oppdatering av «Retningslinjer for arbeide med GMO».
7. Arbeide for å opprette en lokal komite som risikovurderer GMO (og eventuell annen biologisk risiko som for eksempel smittestoffer). Jfr at Helsedirektoratet i søknadene om godkjenning av laboratorier etterspør «Komiteer/utvalg ansvarlig for biologisk sikkerhet».
8. Utarbeide og holde oppdatert en overordnet beredskapsplan i tilfelle utilsiktet utslipp av GMO
9. Være et kontaktpunkt angående GMO-spørsmål ovenfor Fakultet/UiB/Helsedirektoratet/Departement.

Vi setter pris på at du ønsker å ta på det en slik rolle som GMO-ansvarlig, og ser frem til det god dialog i det videre arbeidet.

|  |
| --- |
| Vennlig hilsen |
|  |
| Heidi Annette Espedal |
| fakultetsdirektør |  |
|  |
| *Dokumentet er elektronisk godkjent og har derfor ingen håndskrevne signaturer.* |

|  |
| --- |
| Kopi |
| Klinisk institutt 2 |